โคบายาชิ เอตากุ

โคบายาชิ เอตากุ (; 22 เมษายน ค.ศ. 1843 – 27 พฤษภาคม ค.ศ. 1890) เป็นจิตรกรและนักวาดภาพประกอบชาวญี่ปุ่นผู้เชี่ยวชาญด้านภาพอูกิโยะและนิฮงงะ

ชีวประวัติ
เอตากุเกิดในวันที่ 22 เมษายน ค.ศ. 1843 โดยเป็นบุตรชายคนที่สามของมิอูระ คิจิซาบูโระ ตอนอายุ 12 หรือ 13 ปี เขากลายเป็นศิษย์ของคาโน เอชิง จิตรกรสำนักคาโน ไม่กี่ปีต่อมา เขาเริ่มทำงานให้กับ อิอิ นาโอซูเกะแห่งตระกูลอิอิในฐานะจิตรกรประจำสำนักที่ฮิโกเนะ และได้รับสถานะซามูไร อิอิ นาโอซูเกะถูกลอบสังหารใน ค.ศ. 1860 หลังจากนั้น เอตากุก็เริ่มเดินทางท่องเที่ยวทั่วประเทศ และตั้งรกรากอยู่ที่นิฮมบาชิ

หลังจากที่เขาออกจากสำนักคาโนเพื่อสร้างสรรค์ภาพอูกิโยะ ว่ากันว่าคาวานาเบะ เคียวไซ จิตรกรภาพอูกิโยะ ได้ดูแลเขา เขาศึกษารูปแบบการวาดภาพที่หลากหลาย ทั้งแบบราชวงศ์หมิงและแบบตะวันตก เขาศึกษาภาพอูกิโยะกับโยชิโทชิ และเริ่มสร้างสรรค์ผลงานภาพพิมพ์สีสันสดใสประมาณหลัง ค.ศ. 1870 เขายังทำงานเป็นนักวาดภาพประกอบให้กับหนังสือพิมพ์ โยโกฮามะไมนิจิชิมบุง และสร้างภาพประกอบสำหรับหนังสือ

ผลงานของเอตากุได้รับการวิจารณ์ในระดับต่ำในญี่ปุ่นมายาวนานพอ ๆ กับผลงานของศิลปินอูกิโยะในสมัยตอนปลายร่วมสมัยของเขา ภาพวาด ซูงาวาระ มิจิซาเนะกำลังสวดมนต์บนเท็มไปซัง ( , 1880) ภาพวาดของเขาที่มีคุณค่าในโลกตะวันตกมากกว่า ได้รับพื้นที่จัดแสดงในพิพิธภัณฑ์วิจิตรศิลป์ บอสตัน

 ภาพ 

อ้างอิง

ข้อมูล



แหล่งข้อมูลอื่น

 Eitaku prints at ukiyo-e.org
 Lambiek Comiclopedia page

Category:ศิลปินอูกิโยะ
Category:จิตรกรนิฮงงะ
Category:นักวาดภาพประกอบชาวญี่ปุ่น